Jegalos krioklys

Jegalos krioklys () – krioklys šiaurinėje Estijoje, Harju apskrityje, Jegalos upėje, šalia Jegala-Joa gyvenvietės, kuri yra 25 km į rytus nuo Talino. Aukščiausias natūralus Estijos krioklys ir vienas aukščiausių Europoje. Jo aukštis siekia 8 m, ilgis – iki 60 m.Järvekülg, A.: Jägala juga	. Nuoroda tikrinta 2017-06-22.

Skardis, nuo kurio krinta krioklys, sudarytas iš klintinių uolienų. Krioklio suformuoto upės slėnio ilgis – 300 m, gylis – 12–14 m. Šis slėnis kasmet pamažu plečiasi upės ištakų kryptimi ir ardo skardžio uolienas. 1688–1931 m. krioklys upės ištakų link susitraukdavo vidutiniškai 17 cm į metus.Kalle Suuroja Põhja-Eesti klint Eesti looduse sümbol, Tallinn 2006, lk. 95 Žiemą visa upė su kriokliu užšąla.Järvekülg, A.: Jägala jõgi. Nuoroda tikrinta 2017-06-22.Eesti entsüklopeedia: Jägala jõgi. Nuoroda tikrinta 2017-06-22.

Jegalos krioklys paskelbtas saugoma teritorija, 1959 m. įsteigtas Jegalos krioklio rezervatas,Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 176. jo teritorija apima 6 ha plotą.Keskkonnaregister: Jägala juga (KLO4000058) Keskonnainfo. Tallinn: Keskkonnaministeerium. Nuoroda tikrinta 2017-06-22.


 Šaltiniai 

Kategorija:Europos kriokliai
Kategorija:Estijos geografija